Mulane nalika wakil saka Disdikpora Kudus maringi sambutan ing ngarepe para peserta workshop, diweling supaya kabeh peserta, mligine, para siswa lan guru kang dherek, kudu tenanan ndhereke. Kabeh piwulang saka narasumber kudu dimangerteni, lan mengko kudu dikembangake ing sekolahe dhewe-dhewe kanggo nyinaoni bocah-bocah kang melu kegiatan teater. Awit, teater mono bisa kanggo mbangun karaktere bocah-bocah murih apik.
